Predkladacia správa

Podľa § 108 ods. 1 zákona č. 400/2009 Z. z. o štátnej službe a o zmene a doplnení niektorých zákonov (ďalej len „zákon o štátnej službe“) určuje platové náležitosti štátnemu zamestnancovi vo verejnej funkcii vláda Slovenskej republiky.
 
V  súlade   s  § 113 zákona o štátnej službe vláda Slovenskej republiky  nariadením     č. 550/2009 Z. z. zvýšila s účinnosťou od 1. januára 2010 platové tarify štátnych zamestnancov o 1 %. Zvýšenie sa vzťahuje aj na štátnych zamestnancov vo verejnej funkcii – prednostov krajských stavebných úradov. 
 
Na základe uvedeného predkladám návrh na určenie platových náležitostí prednostov krajských stavebných úradov dňom 1. januára 2010 a návrh na priznanie odmien za rok 2009 za kvalitné plnenie služobných úloh v oblasti preneseného výkonu štátnej správy pre územné plánovanie, stavebný poriadok a bývanie.
 
Materiál, vzhľadom na jeho charakter, nebol predmetom pripomienkového konania.